दो माह पहले बाइक चोरी करने वाला गिरफ्तार
बालोद|मंगलवार को स्पेशल स्कवाड व हमराह टीम ने मुखबिर की सूचना पर दो माह पहले राजनांदगांव से बाइक चोरी करने वाले आरोपी को पकड़ा। स्कवाड प्रभारी व्हीएस नेताम ने बताया कि मुखबिर से सूचना मिली थी कि एक व्यक्ति जिसके पास काली रंग की बाइक बिना नंबर की है, उसे बेचने के लिए वह ग्राहक ढूंढ रहा है।
संदिग्ध व्यक्ति को पकड़कर पूछताछ करने पर अपना नाम निमेश देवांगन (21 वर्षीय) निवासी देवांगन पारा अर्जुन्दा बताया। कड़ाई से पूछताछ करने पर बताया कि देशी दारू भट्ठी राजनांदगांव से दो माह पहले बाइक चोरी की थी। आरोपी के कब्जे से बाइक बिना नंबर वाली काले रंग (कीमत 50 हजार) को जब्त किया गया। आरोपी के खिलाफ जुर्म दर्ज कर अर्जुन्दा थाना को सुपुर्द किया गया।
hin_Deva hin_Deva hin_Deva